
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 920 


18 Ιουλίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανακατανομή της καθ’ ύλην αρμοδιότητας σε θέματα 
πληρωμής μισθωμάτων, των Δ.Ο.Υ. των περιοχών 


Αθηνών, Πειραιά και Θεσσαλονίκης, στις οποίες 
συστάθηκε Τμήμα Εξόδων με την παρ. 13 του άρ¬ 
θρου 16 του Ν. 2873/2000. 1 

Παράταση προθεσμίας καταβολής βεβαιωμένων χρε¬ 
ών, για την Δ.Ο.Υ. Ν. Μουδανιών. 2 

Συμπλήρωση της ΦΓ8/10272/28.5.2001 αποφάσεως 

της Ολομέλειας του Ελεγκτικού Συνεδρίου. 3 

Κατάρτιση πίνακα Παρέδρωντου Ελεγκτικού Συνεδρί¬ 
ου που μπορούν να μετέχουν της συνθέσεως των 

Κλιμακίων αυτού. 4 

Συγκρότηση των Κλιμακίωντου Ελεγκτικού Συνεδρίου 

γιατο δικαστικό έτος 2001 -2002. 5 

Αύξηση τον καταβαλλόμενων μερισμάτων από το Επι¬ 
κουρικό Ταμείο Ελληνικής Χωροφυλακής για το 

έτος 2001. 6 

Συμπλήρωση της 176254/4.1.2001 απόφασης για τη 
μελέτη και εισήγηση τροποποιήσεων της ποινικής 
νομοθεσίας με σκοπό την επιτάχυνση της απονο¬ 
μής της ποινικής δικαιοσύνης. 7 


Συγκρότηση Ομάδας Εργασίας για τη μελέτη και εισή¬ 
γηση τροποποιήσεων στη νομοθεσία περί ποινικής 
ευθύνης μελών της κυβερνήσεως και υφυπουργών 
με σκοπό τη βελτίωση των σχετικών ρυθμίσεων και 
την εναρμόνισή τους με το αναθεωρημένο άρθρο 

86 του Συντάγματος. 8 

Συγκρότηση Ομάδας Εργασίας για τη μελέτη και εισήγη¬ 
ση τροποποιήσεων της διοικητικής νομοθεσίας με 
σκοπό τη ρύθμιση της αρμοδιότητας επίλυσης διοικη¬ 
τικών διαφορών από το Συμβούλιο Επικράτειας και τα 
τακτικά διοικητικά δικαστήρια, καθώς και τον προσ¬ 
διορισμό των περιπτώσεων επιτρεπτού του αναιρετι¬ 
κού ελέγχου από το Συμβούλιο Επικράτειας. 9 

Συγκρότηση Ομάδας Εργασίας για τη μελέτη και εισή¬ 
γηση νομοθετικών τροποποιήσεων ως προς τη συ¬ 
γκρότηση και λειτουργία των ανωτάτων δικαστικών 
και των υπαλληλικών συμβουλίων που προβλέπο- 
νται από τα άρθρα 90 και 92 του Συντάγματος με 
σκοπό την εναρμόνιση της νομοθεσίας προς τις 
αναθεωρημένες διατάξεις των εν λόγω άρθρων... 10 


Συγκρότηση Ομάδας Εργασίας για τη μελέτη και εισή¬ 
γηση νομοθετικών ρυθμίσεων σχετικά με τη λήψη 
δικαστικών μέτρων προς συμμόρφωση της διοική- 
σεως με τις δικαστικές αποφάσεις και την ευθύνη 

των μη συμμορφούμενων οργάνων. 11 

Συγκρότηση Ομάδας Εργασίας για τη μελέτη και εισή¬ 
γηση νομοθετικών τροποποιήσεων με σκοπό την 
εναρμόνιση των διατάξεων περί της συμμετοχής 
των δικαστικών λειτουργών σε διαφόρων ειδών επι¬ 
τροπές, της ανάθεσης σε αυτών διοικητικών καθη¬ 
κόντων και της διενέργειας διαιτησιών, προς τις 
αναθεωρημένες διατάξεις του άρθρου 89 του Συ¬ 
ντάγματος, καθώς και τη ρύθμιση του τρόπου αντι¬ 
κατάστασής τους. 12 

Συγκρότηση Ομάδας Εργασίας με αντικείμενο τη με¬ 
λέτη και εισήγηση νομοθετικών τροποποιήσεων 
σχετικά με τη διαδικασία επίλυσης των διαφορών 
των δικαστικών λειτουργών ως προς ζητήματα 
αποδοχών και συντάξεων σύμφωνα με την αναθεω¬ 
ρημένη παράγραφο 2 του άρθρου 88 του Συντάγ¬ 
ματος. 13 


ΑΠΟΦΑΣΕΙ Σ 

Αριθ. 1066820/858/Α0006 (1) 

Ανακατανομή της καθ’ ύλην αρμοδιότητας σε θέματα 
πληρωμής μισθωμάτων, των Δ.Ο.Υ. των περιοχών Αθη¬ 
νών, Πειραιά και Θεσσαλονίκης, στις οποίες συστάθη¬ 
κε Τμήμα Εξόδων με την παρ. 13του άρθρου 16τουΝ. 
2873/2000. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των παραγράφων 13 και 14 του άρθρου 16 του Ν. 
2873/2000 "Φορολογικές ελαφρύνσεις και απλουστεύ- 
σεις και άλλες διατάξεις" (Α' 285). 

β) Του άρθρου 32 του Ν. 1828/1989 "Αναμόρφωση της 
φορολογίας εισοδήματος και άλλες διατάξεις" (Α' 2). 

γ) Του άρθρου 29Ατου Ν. 1558/1985 "Κυβέρνηση και 
Κυβερνητικά Όργανα" (Α' 137), όπως προστέθηκε με το 
άρθρο 27του Ν. 2081 /1992 "Ρύθμιση του θεσμού των Επι- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις" (Α' 154) καιτροποποιήθηκε με το 
άρθρο 1 παρ. 2α του Ν. 2469/1997 "Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις" (Α' 38). 

2. Την αριθμ. 1028147/317/Α0006/14.3.2001 απόφασή 
μας "Κατανομή αρμοδιοτήτων των καταργούμενωνΔ.Ο.Υ 
Πληρωμών Αθηνών, Πειραιά και Θεσσαλονίκης στα συ- 
σταθέντα Τμήματα Εξόδων των Δ.Ο.Υ. της παρ. 13 του 
άρθρου 16του Ν.2873/2000" (Β'320). 

3. Το γεγονός ότι, από τις διατάξεις της παρούσας από¬ 
φασης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ανακατανέμουμε την καθ’ ύλην αρμοδιότητα των 
Δ.Ο.Υ., στις οποίες συστάθηκε Τμήμα Εξόδων με τις 
διατάξεις της παρ. 13 του άρθρου 16 του Ν.2873/2000 
και ορίζουμε όπως η αρμοδιότητα πληρωμής μισθωμά¬ 
των περιέλθει στις Δ.Ο.Υ., στην κατά τόπο αρμοδιότη¬ 
τα των οποίων υπάγονται οι δικαιούχοι των μισθωμά¬ 
των αυτών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Ιουλίου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 1062456/3751-20/0016 (2) 

Παράταση προθεσμίας καταβολής βεβαιωμένων χρεών, 
για την Δ.Ο.Υ. Ν. Μουδανιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη του άρθρου 8 του Ν. 1284/1982 (ΦΕΚ 
114Α), με την οποία εξουσιοδοτείται ο Υπουργός Οικονο¬ 
μικών να παρατείνει με αποφάσεις του τις προθεσμίες κα¬ 
ταβολής βεβαιωμένων χρεών προς το Δημόσιο και προς 
τρίτους. 

2. Τιςδιατάξειςτου άρθρου 5του Ν.Δ.356/74 (Κ.Ε.Δ.Ε.). 

3. Το γεγονός ότι στις 29.6.2001 έγινε διακοπή ρεύμα¬ 
τος, λόγω βλάβης του δικτύου της Δ.Ε.Η. με αποτέλεσμα 
να είναι αδύνατη η έγκαιρη εξυπηρέτηση των πολιτών 
από την Δ.Ο.Υ. Ν. Μουδανιών. 

4. Την κοινή απόφαση του Πρωθυπουργού και Υπουρ¬ 
γού Οικονομικών 1039386/441/0006Α/21.4.2000 (ΦΕΚ 
571 Β), με την οποία ανατίθενται αρμοδιότητες του 
Υπουργού στους Υφυπουργούς Οικονομικών. 

5. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Παρατείνουμε μέχρι και 2 Ιουλίου 2001 την προθεσμία 
καταβολής βεβαιωμένων χρεών προς το Δημόσιο και 
προς τρίτους που έληξε στις 29.6.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 


Απόφαση ΦΓ8/13023 (3) 

Συμπλήρωση της ΦΓ8/10272/28.5.2001 αποφάσεως της 
Ολομέλειας του Ελεγκτικού Συνεδρίου. 

ΤΟ ΕΛΕΓΚΤΙΚΟ ΣΥΝΕΔΡΙΟ 
ΣΕ ΟΛΟΜΕΛΕΙΑ 

Συνεδρίασε στο Κατάστημά του στις 28 Ιουνίου 2001, με 
την ακόλουθη σύνθεση: Κωνσταντίνος Ρίζος, Πρόεδρος, 
Μιχαήλ Δημητρόπουλος, Χρήστος Χριστοφιλόπουλος, 
Βασίλειος Χασαπογιάννης, Αντιπρόεδροι, Γεώργιος - 
Σταύρος Κούρτης, Χρήστος Ντάκουρης, Ιωάννης Κωτσό- 
πουλος, Παναγιώτης Παρασκευόπουλος, Ελένη Φώτη, 
Ιωάννης Μπαλαφούτης, Δημήτριος Δεδούσης, Αριστεί¬ 
δης Μπίκος, Ευστάθιος Ροντογιάννης, Νικόλαος Αγγελά- 
ρας, Κωνσταντίνος Κανδρής, Αθανάσιος Φρυδάς, Ιωάν¬ 
νης Σαρμάς, Ιωάννης Καραβοκύρης, Μαρία Ζαγκλιβερι- 
νού, Αντώνιος Παπαργυρίου, Αντώνιος Τομαράς, Ηλίας 
Αλεξανδρόπουλος, Θεοχάρης Δημακόπουλος, Φλωρε¬ 
ντία Καλδή και Διονύσιος Λασκαράτος, Σύμβουλοι. (Οι 
Αντιπρόεδροι Σταύρος Μαρινόπουλος και Αθανάσιος 
Μπαλκίζας και οι Σύμβουλοι Γεώργιος Σχοινιωτάκης, 
Κωνσταντίνος Κώης και Γεώργιος Κωνσταντάς απούσια¬ 
σαν δικαιολογημένα), με την παρουσία του Γενικού Επι¬ 
τρόπου της Επικράτειας Γεωργίου Γεωργούλια και του 
Γραμματέα Γεωργίου Κομπολάκη. 

Αφού έλαβε υπόψη: 

1. Τις διατάξεις του άρθρου 7 του Π ,Δ/τος 774/1980 "πε¬ 
ρί κωδικοποιήσεως κ.λ.π.". 

2. Τις διατάξεις των άρθρων 34 παρ. 2 του Ν. 2161/1993, 
5του Ν. 2172/1993 και 13παρ. 5του Ν. 2298/1995. 

3. Την 48208/1965 απόφαση της Ολομέλειας του Ελε¬ 
γκτικού Συνεδρίου. 

4. Τις ανάγκες της Υπηρεσίας. 

5. Τη σχετική πρόταση του Προέδρου, που καταχωρή- 
θηκε στα πρακτικά της 19ης/28.6.2001 Γενικής Συνεδριά- 
σεως και 

6. Τη Γνώμη του Γενικού Επιτρόπου της Επικράτειας 
στο Ελεγκτικό Συνέδριο, αποφασίζει: 

Συμπληρώνει τη ΦΓ8/10272/28.5.2001 απόφαση και 
ορίζει ότι η νεοδιορισθείσα Πάρεδρος του Ελεγκτικού Συ¬ 
νεδρίου Χριστίνα Ρασσιά, θα υπηρετήσει κατά το δικα¬ 
στικό έτος 2001 - 2002 στο I Τμήμα του Ελεγκτικού Συνε¬ 
δρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2001 
Ο Πρόεδρος Ο Γραμματέας 

ΚΩΝΣΤΑΝΤΙΝΟΣ ΡΙΖΟΣ ΓΕΩΡΓΙΟΣ ΚΟΜΠΟΛΑΚΗΣ 
-♦- 

Απόφαση ΦΓ8/13024 (4) 

Κατάρτιση πίνακα Παρέδρων του Ελεγκτικού Συνεδρίου 
που μπορούν να μετέχουν της συνθέσεως των Κλιμα¬ 
κίων αυτού. 

ΤΟ ΕΛΕΓΚΤΙΚΟ ΣΥΝΕΔΡΙΟ 
ΣΕ ΟΛΟΜΕΛΕΙΑ 

Συνεδρίασε στο Κατάστημά του στις 28 Ιουνίου 2001 με 
την ακόλουθη σύνθεση: Κωνσταντίνος Ρίζος, Πρόεδρος, 
Μιχαήλ Δημητρόπουλος, Χρήστος Χριστοφιλόπουλος, 
Βασίλειος Χασαπογιάννης, Αντιπρόεδροι, Γεώργιος - 

Σταύρος Κούρτης, Χρήστος Ντάκουρης, Ιωάννης Κωτσό- 
πουλος, Παναγιώτης Παρασκευόπουλος, Ελένη Φώτη, 
Ιωάννης Μπαλαφούτης, Δημήτριος Δεδούσης, Αριστεί¬ 
δης Μπίκος, Ευστάθιος Ροντογιάννης, Νικόλαος Αγγελά- 
ρας, Κωνσταντίνος Κανδρής, Αθανάσιος Φρυδάς, Ιωάν¬ 
νης Σαρμάς, Ιωάννης Καραβοκύρης, Μαρία Ζαγκλιβερι- 
νού, Αντώνιος Παπαργυρίου, Αντώνιος Τομαράς, Ηλίας 
Αλεξανδρόπουλος, Θεοχάρης Δημακόπουλος, Φλωρε¬ 
ντία Καλδή και Διονύσιος Λασκαράτος, Σύμβουλοι. (Οι 
Αντιπρόεδροι Σταύρος Μαρινόπουλος και Αθανάσιος 
Μπαλκίζας και οι Σύμβουλοι Γεώργιος Σχοινιωτάκης, 
Κωνσταντίνος Κώης και Γ εώργιος Κωνσταντάς, απούσια¬ 
σαν δικαιολογημένα), με την παρουσία του Γενικού Επι¬ 
τρόπου της Επικράτειας Γεωργίου Γεωργούλια και του 
Γραμματέα Γεωργίου Κομπολάκη. 

Αφού έλαβε υπόψη: 

1. Τις διατάξεις της παρ. 4 του άρθρου 7 του Π.Δ/τος 
774/1980 "περί κωδικοποιήσεως κ.λ.π.". 

2. Τη σχετική πρόταση του Προέδρου που καταχωρή- 
θηκε στα πρακτικά της 19ης/28.6.2001 Γενικής Συνεδριά- 
σεως και 

3. Τη γνώμη του Γ ενικού Επιτρόπου της Επικράτειας 
στο Ελεγκτικό Συνέδριο, αποφασίζει: 

Καταρτίζει πίνακα των Παρέδρωντου Ελεγκτικού Συνε¬ 
δρίου που μπορούν να μετέχουν στη σύνθεση των Κλιμα¬ 
κίων αυτού, ως ακολούθως: 

1. Ζυμής Μιχαήλ, 2. Κραμποβίτη Ευφροσύνη, 3. θεοτο- 
κάτου Ανδρονίκη, 4. Καλαμπαλίκη Γαρυφαλλιά, 5. Νταής 
Ευάγγελος, 6. Καραμαδούκη Χρυσούλα, 7. Βλαχάκη Μα¬ 
ρία, 8. Ντούνη Σωτήρια, 9. Μηλιώνης Νικόλαος, 10. Λιγω¬ 
μένου Άννα, 11. Βοϊλης Γεώργιος, 12. Κωστόπουλος 
Κων/νος, 13. Μαραγκού Γεωργία, 14. Ανδρεοπούλου Βα¬ 
σιλική, 15. Αθανασοπούλου Μαρία, 16. Σαντοριναίου Αση¬ 
μίνα, 17.Λυκεσά Ελένη, 18. Νικητάκης Αντώνιος, 19. Κου- 
λουμπίνη Ευαγγελία - Ελισσάβετ, 20. Πουλής Σταμάτιος, 
21. Ζώη Κωνσταντίνα, 22. Πέππας Δημήτριος, 23. Κων- 
σταντάρα Δέσποινα, 24. Μυλωνά Αγγελική, 25. Τζομάκα 
Γεωργία, 26. Αργυρώ Λεβέντη, 27. Στυλιανός Λεντιδά- 
κης, 28. Αντώνιος Κατσαρόλης, 29. Κωνσταντίνος Τόλης 
και 30. Χριστίνα Ρασσιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2001 
Ο Πρόεδρος Ο Γραμματέας 

ΚΩΝΣΤΑΝΤΙΝΟΣ ΡΙΖΟΣ ΓΕΩΡΓΙΟΣ ΚΟΜΠΟΛΑΚΗΣ 

-♦- 

Αριθ. ΦΓ10/13026 (5) 

Συγκρότηση των Κλιμακίων του Ελεγκτικού Συνεδρίου 
για το δικαστικό έτος 2001 -2002. 

Ο ΠΡΟΕΔΡΟΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 

Έχοντας υπόψη: 

1. Τις διατάξεις του άρθρου 7 του Π.Δ/τος 774/1980 "πε¬ 
ρί κωδικοποιήσεως κ.λ.π.". 

2. Τις διατάξεις του άρθρου 13 παρ. 2 του Ν. 2298/1995. 

3. Τις διατάξειςτου άρθρου 8του Ν. 2741/1999. 

4. Τις 48208/1965, 7818/1979, 5152/1982, 18621/1990 
και ΦΓ8/16805/1999 αποφάσεις της Ολομέλειας του Ελε¬ 
γκτικού Συνεδρίου "περί συστάσεως Κλιμακίων" καθώς 
και τις όμοιες ΦΓ8/9259/14.5.2001 και ΦΓ8/13024/ 
28.6.2001 "περί καταρτίσεως πίνακα Παρέδρωντου Ελε¬ 


γκτικού Συνεδρίου που μπορούν να μετέχουν της συνθέ- 
σεως των Κλιμακίων αυτού" και 

5. Τις ανάγκες της Υπηρεσίας, αποφασίζουμε: 
Συγκροτούμε τα Κλιμάκια του Ελεγκτικού Συνεδρίου 
για το δικαστικό έτος 2001 - 2002, ως εξής: 

Α'ΚΛΙΜΑΚΙΟ 

Πρόεδρος: Δημήτριος Δεδούσης, Σύμβουλος, με ανα¬ 
πληρωτή του το Σύμβουλο Αντώνιο Τομαρά. 

ΠΑΡΕΔΡΟΙ 

Κραμποβίτη Ευφροσύνη 
Ανδρεοπούλου Βασιλική 
Πέππας Δημήτριος 
Λεβέντη Αργυρώ 
ΕΙΣΗΓΗΤΕΣ 
Σκεύη Βιργινία 
Μαυρουδή Αγγελική 
Σακελλαρίου Ασημίνα 
Κρέπης Κωνσταντίνος 
Παπαναγοπούλου Γεωργία 
Δουλιανάκη Νεκταρία 
Ρένεση Νικολέτα 
Παπαδημητρίου Ευφροσύνη 
Βασιλόπουλος Ιωάννης 
Β'ΚΛΙΜΑΚΙΟ 

Πρόεδρος: Ιωάννης Μπαλαφούτης, Σύμβουλος, με 
αναπληρωτή του το Σύμβουλο Αντώνιο Τομαρά. 
ΠΑΡΕΔΡΟΙ 
Μηλιώνης Νικόλαος 
Νικητάκης Αντώνιος 
ΕΙΣΗΓΗΤΕΣ 
Σοφιανού Βασιλική 
Παπαθεοδώρου Ευφροσύνη 
Καλακίκος Ιωάννης 
Γ' ΚΛΙΜΑΚΙΟ 

Πρόεδρος: Ελένη Φώτη, Σύμβουλος, με αναπληρωτή 
της τη Σύμβουλο Μαρία Ζαγκλιβερινού. 

ΠΑΡΕΔΡΟΙ 

Σαντοριναίου Ασημίνα 
Ζώη Κωνσταντίνα 
ΕΙΣΗΓΗΤΕΣ 

Βασιλόπουλος Ιωάννης (αναπληρωματικός) 

Δ'ΚΛΙΜΑΚΙΟ 

Πρόεδρος: Γεώργιος - Σταύρος Κούρτης, Σύμβουλος, 
με αναπληρωτή του το Σύμβουλο Ιωάννη Σαρμά. 
ΠΑΡΕΔΡΟΙ 
Ντούνη Σωτηρία 
Κωστόπουλος Κωνσταντίνος 
Πουλής Σταμάτιος 
ΕΙΣΗΓΗΤΕΣ 
Γναρδέλλη θεολογία 
Εφεντάκης Κωνσταντίνος 
Παπαναγοπούλου Γεωργία (αναπληρωματική) 

Ε'ΚΛΙΜΑΚΙΟ 

Πρόεδρος: Γεώργιος Σχοινιωτάκης, Σύμβουλος, με 
αναπληρωτές του τους Συμβούλους Χρήστο Ντάκουρη 
και Ιωάννη Καραβοκύρη. 

ΠΑΡΕΔΡΟΙ 
Νταής Ευάγγελος 
Βλαχάκη Μαρία 
Μαραγκού Γεωργία 
Αθανασοπούλου Μαρία 

Λενπδάκης Στυλιανός 
Κατσαρόλης Αντώνιος 
Ρασσιά Χριστίνα 
ΕΙΣΗΓΗΤΕΣ 

Καραθανασόπουλος Ευάγγελος 

Προβίδη Βασιλική 

Σεραφή Ευαγγελία 

Κατσικέρη Ειρήνη 

Στίνη Αντιγόνη 

Πέππα Βασιλική 

Κούνα Χριστίνα 

Ρούλια Ιωάννα 

Πασπάτη Ευαγγελία 

Πίσχου Εριέττα 

ΣΤ'ΚΛΙΜΑΚΙΟ 

Πρόεδρος: Αριστείδης Μπίκος, Σύμβουλος, με αναπλη¬ 
ρωτές του τους Συμβούλους Νικόλαο Αγγελάρα και Αθα¬ 
νάσιο Φρύδα. 

ΠΑΡΕΔΡΟΙ 

Καραμαδούκη Χρυσούλα 
Βόίλης Γ εώργιος 

Κουλουμπίνη Ευαγγελία - Ελισσάβετ 
Κωνσταντάρα Δέσποινα 
Μυλωνά Αγγελική 
Τόλης Κωνσταντίνος 
ΕΙΣΗΓΗΤΕΣ 
Τσακανίκας Δημήτριος 
Μαυρομμάτη Αργυρώ 
Κάρκαλης Κωνσταντίνος 
Μποκώρου Αικατερίνη 
Σκορδά Ελένη 
Ζ' ΚΛΙΜΑΚΙΟ 

Πρόεδρος: Ευστάθιος Ροντογιάννης, Σύμβουλος, με 
αναπληρωτή του το Σύμβουλο Κωνσταντίνο Κανδρή. 
ΠΑΡΕΔΡΟΙ 
Ζυμής Μιχαήλ 
Θεοτοκάτου Ανδρονίκη 
Καλαμπαλίκη Γαρυφαλλιά 
Λυκεσά Ελένη 
ΕΙΣΗΓΗΤΕΣ 

Παραθύρας Κωνσταντίνος 
Σταμούλη Κωνσταντίνα 
Παπαπαναγιώτου Άννα 
Βόγκας Νικόλαος 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2001 

Ο Πρόεδρος 
ΚΩΝΣΤΑΝΤΙΝΟΣ ΡΙΖΟΣ 

-♦- 

Αριθ. Φ.151/799 (6) 

Αύξηση τον καταβαλλόμενων μερισμάτων από το Επικου¬ 
ρικό Ταμείο Ελληνικής Χωροφυλακής για το έτος 
2001 . 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 


2084/92 (ΦΕΚ Α' 165) σε συνδυασμό με τις διατάξεις της 
παρ. 6του άρθρου 8του Ν. 2335 1995 (Α' 185). 

2. Τις διατάξεις του Κεφ. Γ' της παρ. 1 του άρθρου 12 
του 13/15.6.1957 Β.Δ/τος "περί ιδρύσεως Επικουρικού 
Ταμείου Χωροφυλακής" (Α' 106). 

3. Τις διατάξεις των άρθρων 23 παρ. 1 περίπτ. στ', 24 
παρ. 1 και2περιπτ. γ, 26 παρ. 1 και27παρ. 1 περίπτ. δ'του 
Ν. 1558/85 (Α'137). 

4. Τις διατάξεις του άρθρου 29 Α του Ν. 1558/85 (Α' 137), 
όπως προσετέθηκαν με τις διατάξεις του άρθρου 27 του 
Ν. 2081/1992 (Α' 154) και στη συνέχεια αντικαταστάθηκαν 
με τις διατάξεις του άρθρου 1 του Ν. 2469/97 (Α' 38). 

5. Τις διατάξειςτου άρθρου 7του Ν. 1275/82 (Α' 100). 

6. Την κοινή απόφαση του Πρωθυπουργού και του 
Υπουργού Εργασίας και Κοιν. Ασφαλίσεων οικ. 80027/ 
8.5.2000 (Β' 610). 

7. Το 2372/28/24.1.2001 έγγραφο του Υπουργείου Εθνι¬ 
κής Οικονομίας, με το οποίο καθορίστηκαν τα ποσοστά 
αυξήσεων των συντάξεων τρέχοντος έτους. 

8. Το γεγονός ότι από τις διατάξεις της απόφασης αυ¬ 
τής, προκαλείται δαπάνη σε βάρος του προϋπολογισμού 
του Επικουρικού Ταμείου Ελληνικής Χωροφυλακής, 
ύψους τριακοσίων εξήντα πέντε εκ. (365.000.000) δρχ. 
περίπου γιατοτρέχον οικονομικό έτος, για την οποία έχει 
εγγράφει πίστωση στον ΚΑΕ 0622, και η οποία θα καλύ¬ 
πτεται για τα επόμενα πέντε έτη από τα έσοδα του Ταμεί- 
ου και θα βαρύνει ανάλογα τον ανωτέρω κωδικό. 

9. Την από 18.6.2001 έκθεση της Δ/νσης Αναλογιστικών 
Μελετών της Γ.Γ.Κ.Α. 

10. Την 6η/10/28.2.2000 απόφαση του Δ.Σ. του Επικου¬ 
ρικού Ταμείου Ελληνικής Χωροφυλακής, αποφασίζουμε: 

Τα μερίσματα που χορηγείτο Επικουρικό Ταμείο Ελλη¬ 
νικής Χωροφυλακής, αναπροσαρμόζονται από 1.1.2001 
κατά ποσοστό 5,5%, με αύξηση της δραχμικής τιμής του 
μεριδίου από 24,352 σε 25.691 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2001 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 
-♦- 

Αριθ. 111664 οικ. (7) 

Συμπλήρωση της 176254/4.1.2001 απόφασης για τη με¬ 
λέτη και εισήγηση τροποποιήσεων της ποινικής νομο¬ 
θεσίας με σκοπό την επιτάχυνση της απονομής της 
ποινικής δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) τηνπαρ. 6ατου άρθρου 5του Ν. 2408/1996, 

2) την αριθ. 176254/4.1.2001 απόφασή μας περί συ- 
γκροτήσεως Ομάδας Εργασίας για τη μελέτη και εισήγη¬ 
ση τροποποιήσεων της ποινικής νομοθεσίας με σκοπό 
την επιτάχυνση της απονομής της ποινικής δικαιοσύνης, 

3) την ανάγκη συμπλήρωσης της ανωτέρω απόφασης 
με διεύρυνση του αντικειμένου της και σε θέματα επείγο¬ 
ντος χαρακτήρα που αφορούν το Ποινικό (ουσιαστικό και 
δικονομικό) δίκαιο, 

4) την ανάγκη παράτασης λειτουργίας της Επιτροπής 
για εύλογο χρονικό διάστημα, 

5) το γεγονός ότι από την απόφαση αυτή προκαλείται 

επιπλέον δαπάνη δρχ. 400.000 εις βάρος του προϋπολο¬ 
γισμού του ΤΑΧΔΙΚ, αποφασίζουμε: 

Συμπληρώνουμε την αριθ. 176254/4.1.2001 απόφασή 
μας ως εξής: α) Διευρύνουμετο αντικείμενό της έτσι ώστε 
να συμπεριληφθούν σ’ αυτό και θέματα ουσιαστικού και 
δικονομικού ποινικού δικαίου, τα οποία κατά την κρίση 
της Ομάδας Εργασίας έχουν επείγοντα χαρακτήρα και 
απαιτούν άμεση κατά το δυνατόν λήψη νομοθετικών μέ¬ 
τρων, β) Ορίζουμε ως μέλη αυτής πέρα από τα ορισθέντα 
με την αριθ. 176254/4.1.2001 απόφασή μας και τους Χρή- 
στο Μυλωνόπουλο, Καθηγητή Πανεπιστημίου Αθηνών, 
και Αριστοτέλη Χαραλαμπάκη, Καθηγητή Πανεπιστημίου 
Θράκης, γ) Παρατείνουμε τη λειτουργία ολοκλήρωσης 
του έργου της Επιτροπής για όσο εύλογο χρονικό διά¬ 
στημα θα απαιτηθεί προς ολοκλήρωσή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2001 

ΟΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 
-♦- 

Αριθ. 111662 οικ. (8) 

Συγκρότηση Ομάδας Εργασίας για τη μελέτη και εισήγη¬ 
ση τροποποιήσεων στη νομοθεσία περί ποινικής ευθύ¬ 
νης μελών της κυβερνήσεως και υφυπουργών με σκο¬ 
πό τη βελτίωση των σχετικών ρυθμίσεων και την εναρ¬ 
μόνισή τους με το αναθεωρημένο άρθρο 86 του 
Συντάγματος. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) τις διατάξεις της § 6α του άρθρου 5 του Ν. 2408/96, 

β) την ανάγκη συγκρότησης ομάδας εργασίας για τη με¬ 
λέτη και εισήγηση τροποποιήσεων στη νομοθεσία περί 
ποινικής ευθύνης μελών της κυβερνήσεως και υφυπουρ¬ 
γών με σκοπό τη βελτίωση των σχετικών ρυθμίσεων και 
την εναρμόνισή τους με το αναθεωρημένο άρθρο 86 του 
Συντάγματος, αποφασίζουμε: 

Συγκροτούμε ομάδα εργασίας για τη μελέτη και ει¬ 
σήγηση τροποποιήσεων στη νομοθεσία περί ποινικής 
ευθύνης μελών της κυβερνήσεως και υφυπουργών με 
σκοπό τη βελτίωση των σχετικών ρυθμίσεων και την 
εναρμόνισή τους με το αναθεωρημένο άρθρο 86 του 
Συντάγματος. 

Η ομάδα εργασίας θα αποτελείται από τους: 

1. Αναστάσιο Καραγεώργη, Επίτιμο Αντιπρόεδρο του 
Αρείου Πάγου, ως πρόεδρο 

2. Σωτήριο Λύτρα, Καθηγητή του Πανεπιστημίου Αθη¬ 
νών 

3. Χαράλαμπο Βουρλιώτη, Αντεισαγγελέα Εφετών 

4. Ιωάννη Γιαννίδη, Επίκουρο Καθηγητή του Πανεπιστη¬ 
μίου Αθηνών 

5. Σωτήριο Μπάγια, Εισαγγελέα Πρωτοδικών 

6. Αντώνιο Βγόντζα, Δικηγόρο 

7. Θάνο Παπαϊωάννου, Δικηγόρο, ΔΝ. 

Χρέη επιστημονικών γραμματέωντης ομάδας εργασίας 
θα εκτελούν οι δικηγόροι Αθηνά Κοντογιάννη και Ευγενία 
Σαράφογλου. 

Η ανωτέρω ομάδα εργασίας οφείλει να περατώσει το 
έργο της εντός ευλόγου χρόνου από την έναρξη των ερ¬ 
γασιών της. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2001 

Ο ΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 
-♦- 

Αριθ. 111663 οικ. (9) 

Συγκρότηση Ομάδας Εργασίας για τη μελέτη και εισήγη¬ 
ση τροποποιήσεων της διοικητικής νομοθεσίας με 
σκοπό τη ρύθμιση της αρμοδιότητας επίλυσης διοικη¬ 
τικών διαφορών από το Συμβούλιο Επικράτειας και τα 
τακτικά διοικητικά δικαστήρια, καθώς και τον προσ¬ 
διορισμό των περιπτώσεων επιτρεπτού του αναιρετι¬ 
κού ελέγχου από το Συμβούλιο Επικράτειας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) τις διατάξεις της § 6α του άρθρου 5 του Ν. 2408/96, 

β) την ανάγκη συγκρότησης ομάδας εργασίας για τη 
μελέτη και εισήγηση τροποποιήσεων της διοικητικής 
νομοθεσίας με σκοπό τη ρύθμιση της αρμοδιότητας 
επίλυσης διοικητικών διαφορών από το Συμβούλιο Επι¬ 
κράτειας και τα τακτικά διοικητικά δικαστήρια, καθώς 
και τον προσδιορισμό των περιπτώσεων επιτρεπτού 
του αναιρετικού ελέγχου από το Συμβούλιο Επικράτει¬ 
ας, ενόψειτων αναθεωρημένων διατάξεωντων άρθρων 
94 παρ. 1 και 95 παρ. 1 και 3 του Συντάγματος, αποφα¬ 
σίζουμε: 

Συγκροτούμε ομάδα εργασίας για τη μελέτη και εισή¬ 
γηση τροποποιήσεωντης διοικητικής νομοθεσίας με σκο¬ 
πό τη ρύθμιση της αρμοδιότητας επίλυσης διοικητικών 
διαφορών από το Συμβούλιο Επικράτειας και τα τακτικά 
διοικητικά δικαστήρια, καθώς και τον προσδιορισμό των 
περιπτώσεων επιτρεπτού του αναιρετικού ελέγχου από 
το Συμβούλιο Επικράτειας. 

Η ομάδα εργασίας θα αποτελείται από τους: 

1. Γεώργιο Σταυρόπουλο, Αντιπρόεδρο του Συμβουλί¬ 
ου Επικράτειας, ως πρόεδρο 

2. Αικατερίνη Σακελλαροπούλου, Σύμβουλο του Συμ¬ 
βουλίου Επικράτειας 

3. Σπυρίδωνα Φλογαίτη, Καθηγητή του Πανεπιστημίου 
Αθηνών 

4. Νίκο Αλιβιζάτο, Καθηγητή του Πανεπιστημίου Αθη¬ 
νών 

5. Νικόλαο Διακονικολάου, Πρόεδρο Εφετών Διοικητι¬ 
κών Δικαστηρίων 

6. Δημήτριο Ράϊκο, Εφέτη Διοικητικών Δικαστηρίων 

7. Χαράλαμπο Χρυσανθάκη, Αναπληρωτή Καθηγητή 
του Πανεπιστημίου Αθηνών. 

Χρέη επιστημονικού γραμματέα της ομάδας εργασίας 
θα εκτελεί η δικηγόρος Καρολίνα Καραβασίλη. 

Η ανωτέρω ομάδα εργασίας οφείλει να περατώσει το 
έργο της εντός ευλόγου χρόνου από την έναρξη λειτουρ¬ 
γίας της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2001 

Ο ΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 

Αριθ. 111660 οικ. (10) 

Συγκρότηση Ομάδας Εργασίας για τη μελέτη και εισήγη¬ 
ση νομοθετικών τροποποιήσεων ως προς τη συγκρό¬ 
τηση και λειτουργία των ανωτάτων δικαστικών και των 
υπαλληλικών συμβουλίων που προβλέπονται από τα 
άρθρα 90 και 92 του Συντάγματος με σκοπό την εναρ¬ 
μόνιση της νομοθεσίας προς τις αναθεωρημένες δια¬ 
τάξεις των εν λόγω άρθρων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) τις διατάξεις της § 6α του άρθρου 5 του Ν. 2408/96, 

β) την ανάγκη συγκρότησης ομάδας εργασίας για τη με¬ 
λέτη και εισήγηση νομοθετικών τροποποιήσεων ως προς 
τη συγκρότηση και λειτουργία των ανωτάτων δικαστικών 
και των υπαλληλικών συμβουλίων που προβλέπονται από 
τα άρθρα 90 και 92 του Συντάγματος με σκοπό την εναρ¬ 
μόνιση της νομοθεσίας προς τις αναθεωρημένες διατά¬ 
ξεις των εν λόγω άρθρων, αποφασίζουμε: 

Συγκροτούμε ομάδα εργασίας για τη μελέτη και εισή¬ 
γηση νομοθετικών τροποποιήσεων ως προς τη συγκρό¬ 
τηση και λειτουργία των ανωτάτων δικαστικών και των 
υπαλληλικών συμβουλίων που προβλέπονται από τα άρ¬ 
θρα 90 και 92 του Συντάγματος με σκοπό την εναρμόνιση 
της νομοθεσίας προς τις αναθεωρημένες διατάξεις των 
εν λόγω άρθρων. 

Η ομάδα εργασίας θα αποτελείται από τους: 

1. Γεώργιο Βελλή, Επίτιμο Αντιπρόεδρο του Αρείου Πά¬ 
γου ως πρόεδρο 

2. Δημήτριο Σουλτανιά, Αρεοπαγίτη 

3. Αικατερίνη Συγγούνα, Σύμβουλο του Συμβουλίου 
Επικράτειας 

4. Ιωάννη Σαρμά, Σύμβουλο του Ελεγκτικού Συνεδρίου 

5. Βασίλειο Μαρκή, Εισαγγελέα Εφετών 

6. Ελένη Μαγκλάρα, Δικαστική Υπάλληλο, με αναπλη¬ 
ρωτή τον Ιωάννη Δήμου, Δικαστικό Υπάλληλο 

7. Ουρανία Παπαϊωάννου, Δικαστική Υπάλληλο, με ανα¬ 
πληρωτή τον Χρήστο Τάσο, Δικαστικό Υπάλληλο. 

Χρέη γραμματέα της ομάδας θα εκτελεί η Διαμάντω Ζά- 
βρα, Προϊσταμένη του Τμήματος Λειτουργίας Δικαστη¬ 
ρίων και Επιθεώρησης Δικαστών του Υπουργείου Δικαιο¬ 
σύνης. 

Η ανωτέρω ομάδα εργασίας οφείλει να περατώσει το 
έργο της εντός ευλόγου χρόνου από την έναρξη των ερ¬ 
γασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2001 

Ο ΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 
-♦- 

Αριθ. 111661 οικ. (11) 

Συγκρότηση Ομάδας Εργασίας για τη μελέτη και εισήγη¬ 
ση νομοθετικών ρυθμίσεων σχετικά με τη λήψη δικα¬ 
στικών μέτρων προς συμμόρφωση της διοικήσεως με 
τις δικαστικές αποφάσεις και την ευθύνη των μη συμ- 
μορφούμενων οργάνων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) τις διατάξεις της § 6α του άρθρου 5 του Ν. 2408/96, 


β) την ανάγκη συγκρότησης ομάδας εργασίας για τη με¬ 
λέτη και εισήγηση νομοθετικών ρυθμίσεων σχετικά με τη 
λήψη δικαστικών μέτρων προς συμμόρφωση της διοική- 
σεως με τις δικαστικές αποφάσεις και την ευθύνη των μη 
συμμορφούμενων οργάνων ενόψει των αναθεωρημένων 
διατάξεων των άρθρων 94 παρ. 4 και 95 παρ. 5 του Συ¬ 
ντάγματος, αποφασίζουμε: 

Συγκροτούμε ομάδα εργασίας για τη μελέτη και εισή¬ 
γηση νομοθετικών ρυθμίσεων σχετικά με τη λήψη δικα¬ 
στικών μέτρων προς συμμόρφωση της διοικήσεως με τις 
δικαστικές αποφάσεις και την ευθύνη των μη συμμορ¬ 
φούμενων οργάνων. 

Η ομάδα εργασίας θα αποτελείται από τους: 

1. Επαμεινώνδα Σπηλιωτόπουλο, Ομότιμο Καθηγητή 
του Πανεπιστημίου Αθηνών, ως πρόεδρο 

2. Δημήτριο Λινό, Αρεοπαγίτη 

3. Αθανάσιο Ράντο, Σύμβουλο του Συμβουλίου Επικρά¬ 
τειας 

4. Δημήτριο Μπριόλα, Σύμβουλο του Συμβουλίου Επι¬ 
κράτειας 

5. Νίκο Παπασπύρου, Δικηγόρο, ΔΝ. 

Χρέη επιστημονικών γραμματέωντης ομάδας εργασίας 
θα εκτελούν οι Δικηγόροι Βασιλική Καράγιωργα και Μα¬ 
ρία - Μαρίνα Χατζηκυριάκου. 

Η ανωτέρω ομάδα εργασίας οφείλει να περατώσει το 
έργο της εντός ευλόγου χρόνου από την έναρξη λειτουρ¬ 
γίας της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2001 

Ο ΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 
-♦- 

Αριθ. 111658 οικ. (12) 

Συγκρότηση Ομάδας Εργασίας για τη μελέτη και εισήγη¬ 
ση νομοθετικών τροποποιήσεων με σκοπό την εναρ¬ 
μόνιση των διατάξεων περί της συμμετοχής των δικα¬ 
στικών λειτουργών σε διαφόρων ειδών επιτροπές, της 
ανάθεσης σε αυτών διοικητικών καθηκόντων και της 
διενέργειας διαιτησιών, προς τις αναθεωρημένες δια¬ 
τάξεις του άρθρου 89 του Συντάγματος, καθώς και τη 
ρύθμιση του τρόπου αντικατάστασής τους. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) τις διατάξεις της § 6α του άρθρου 5 του Ν. 2408/96, 

β) την ανάγκη σύστασης ομάδας εργασίας για τη με¬ 
λέτη και εισήγηση νομοθετικών τροποποιήσεων με σκο¬ 
πό την εναρμόνιση των διατάξεων περί της συμμετοχής 
των δικαστικών λειτουργών σε διαφόρων ειδών επιτρο¬ 
πές, της ανάθεσης σε αυτών διοικητικών καθηκόντων 
και της διενέργειας διαιτησιών, προς τις αναθεωρημέ¬ 
νες διατάξεις του άρθρου 89 του Συντάγματος, καθώς 
και τη ρύθμιση του τρόπου αντικατάστασής τους, απο¬ 
φασίζουμε: 

Συγκροτούμε ομάδα εργασίας για τη μελέτη και εισή¬ 
γηση νομοθετικών τροποποιήσεων με σκοπό την εναρμό¬ 
νιση των διατάξεων περί της συμμετοχής των δικαστικών 
λειτουργών σε διαφόρων ειδών επιτροπές, της ανάθεσης 
σε αυτών διοικητικών καθηκόντων και της διενέργειας δι¬ 
αιτησιών, προς τις αναθεωρημένες διατάξεις του άρθρου 

89 του Συντάγματος, καθώς και τη ρύθμιση του τρόπου 
αντικατάστασής τους. 

Η ομάδα εργασίας θα αποτελείται από τους: 

1. Γεώργιο Κάπο, Αρεοπαγίτη, ως πρόεδρο 

2. Ελευθέριο Τσακόπουλο, Αρεοπαγίτη 

3. Χρήστο Ράμμο, Σύμβουλο του Συμβουλίου Επικρά¬ 
τειας 

4. Νικόλαο Κλαμαρή, Καθηγητή του Πανεπιστημίου 
Αθηνών 

5. Ιωάννη Χαμηλοθώρη, Εφέτη. 

Χρέη γραμματέα της ομάδας θα εκτελεί η Διαμάντω Ζά- 
βρα, Προϊσταμένη του Τμήματος Λειτουργίας Δικαστη¬ 
ρίων και Επιθεώρησης Δικαστών του Υπουργείου Δικαιο¬ 
σύνης. 

Η ανωτέρω ομάδα εργασίας οφείλει να περατώσει το 
έργο της εντός ευλόγου χρόνου από την έναρξη λειτουρ¬ 
γίας της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2001 

ΟΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 
-♦- 

Αριθ. 111659 οικ. (13) 

Συγκρότηση Ομάδας Εργασίας με αντικείμενο τη μελέτη 
και εισήγηση νομοθετικών τροποποιήσεων σχετικά με 
τη διαδικασία επίλυσης των διαφορών των δικαστικών 
λειτουργών ως προς ζητήματα αποδοχών και συντά¬ 
ξεων σύμφωνα με την αναθεωρημένη παράγραφο 2 
του άρθρου 88 του Συντάγματος. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) τις διατάξεις της § 6α του άρθρου 5 του Ν. 2408/96, 

β) την ανάγκη συγκρότησης Ομάδας Εργασίας με αντι¬ 
κείμενο τη μελέτη και εισήγηση νομοθετικών τροποποιή¬ 


σεων σχετικά με τη διαδικασία επίλυσης των διαφορών 
των δικαστικών λειτουργών ως προς ζητήματα αποδοχών 
και συντάξεων σύμφωνα με την αναθεωρημένη παράγρα¬ 
φο 2 του άρθρου 88 του Συντάγματος, αποφασίζουμε: 

Συγκροτούμε Ομάδα Εργασίας με αντικείμενο τη μελέ¬ 
τη και εισήγηση νομοθετικών τροποποιήσεων σχετικά με 
τη διαδικασία επίλυσης των διαφορώντων δικαστικών λει¬ 
τουργών ως προς ζητήματα αποδοχών και συντάξεων 
σύμφωνα με την αναθεωρημένη παράγραφο 2 του άρ¬ 
θρου 88 του Συντάγματος. 

Η ομάδα εργασίας θα αποτελείται από τους: 

1. Γ εώργιο Δεληγιάννη, Επίτιμο Αντιπρόεδρο του Συμ¬ 
βουλίου Επικράτειας, ως πρόεδρο 

2. Κωνσταντίνο Βαλμαντώνη, Αρεοπαγίτη 

3. Φιλοκτήμονα Αρναούτογλου, Σύμβουλο του Συμβου¬ 
λίου Επικράτειας 

4. Ευστάθιο Ροντογιάννη, Σύμβουλο του Ελεγκτικού Συ¬ 
νεδρίου 

5. Παναγιώτη Ρουμελιώτη, Αντεπίτροπο της Επικράτει¬ 
ας των τακτικών Διοικητικών Δικαστηρίων 

6. Θεόδωρο, Φορτσάκη, Επίκουρο Καθηγητή του Πανε¬ 
πιστημίου Αθηνών 

7. Στέλιο Κουσούλη, Επίκουρο Καθηγητή του Πανεπι¬ 
στημίου Αθηνών 

8. Γεώργιο Νικητιάδη, Δικηγόρο 

9. Αικατερίνη Ανθίμου, Δικηγόρο. 

Χρέη γραμματέα θα εκτελεί η Βασιλική Νικολοπούλου, 
Προϊσταμένη του Τμήματος Υπηρεσιακής Κατάστασης 
Δικαστικών Λειτουργών του Υπουργείου Δικαιοσύνης. 

Η ανωτέρω ομάδα εργασίας οφείλει να περατώσει το 
έργο της εντός ευλόγου χρόνου από την έναρξη των ερ¬ 
γασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2001 

Ο ΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ ΐ. 0 Γ 
β-ΓΠ3ίΙ: \Λ/θθΓη33ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























